b'\n_START_ARTICLE_\nEnsalada\n_START_PARAGRAPH_\nAng salad o ensalada (Ingles: salad, Kastila: ensalada, Pranses: salade, Latin: salata) ay ang paghahalu-halo ng mga malalamit na mga pagkain, na karaniwang kabilang ang mga gulay at/o mga prutas. Kadalasan itong may mga sarsang panimpla (o dressing), mani, tinapay na croutons kung tawagin, at kung minsan dinaragdagan din ng mga karne, isda, pasta, keso, o mga buong butil. Kalimitang isinilbi ang mga ensalada bilang mga pampagana bago ihain ang iba pang mas maramihang bilang ng pagkain.\n_START_SECTION_\nEtimolohiya\n_START_PARAGRAPH_\nNagmula ang salitang salad mula sa salata ng wikang Latin na nangangahulugang "maalat", na nagmula naman sa sal na nangangahulugang "asin".'